સદર કાર્યક્રમના ઇન્ચાર્જ અધિક્ષક શ્રી પલાત દ્વારા સ્વાગત પ્રવચન કરવામાં આવેલ તેમજ જિલ્લા કાનુની સેવા સતા મંડળના ફુલ ટાઇમ સેક્રેટરી શ્રી આર.કે.મોઢ દ્વારા તમામ મહિલા કેદી બહેનો એટલે કે લાભાર્થી બહેનોને સદર કેમ્પેઇન બાબતે વિગતવાર સમજ આપેલ હતી તેમજ જણાવેલ કે સદર કેમ્પેઇન દીન-૧૦ સુધી ચાલનાર છે જેમાં પ્રથમ બે દિવસ પેનલ એડવોકેટસ દ્વારા તમામ મહિલા કેદીઓને કાનુની જાણકારી આપવામાં આવશે તેમજ આ પેનલ એડવોકેટસ દ્વારા પ્રત્યેક મહીલા કેદીને મળી તેઓ વિશે માહીતી લઇ તેઓને જરૂરી કાનુની સહાય તથા સલાહ પુરી પાડવામાં આવશે. ત્યાર બાદ બે દિવસ માટે સિવિલ હોસ્પીટલમાંથી ફીઝીશીયન, ગાયનેકોલોજીસ્ટ, પીડીયાટ્રીશીયન, સાયકોલોજીસ્ટ તથા સાઇકીયાટ્રીસ્ટ ડોકટર્સ દ્વારા સેવા આપવામાં આવશે તથા તેઓ પ્રત્યેક મહિલા કેદીના સ્વાસ્થ્યની ચકાસણી કરી જરૂરી સારવાર પુરી પાડશે. ત્યાર બાદ દીન બે માટે સરકારશ્રીના આઇસીડીએસ વિભાગના અધિકારીઓ હાજર રહી મહીલા કેદીઓને તથા તેઓના બાળકો માટે જરૂરી શિક્ષણ માટેની વ્યવસ્થા તથા જરૂરી સુવિધા અંગેની ચકાસણી કરી આગળની કાર્યવાહી હાથ ધરશે તેમજ ત્યાર બાદ બે દિવસ માટે બોલબાલા ટ્રસ્ટ દ્વાાર મહિલા કેદીઓને માનસીક સ્વસ્થતા જાળવવા માટેની શિબિરનું આયોજન કરવામાં આવશે તથા મહીલાઓને પગભર થઇ શકે તે માટે જરૂરી વ્યાવસાયીક તાલીમના કોર્સ કરવામાં આવશે જેથી તમામ કેદી બહેનોને સદર અભિયાનનો લાભ લેવા જણાવેલ.